钦定古今图书集成/明伦汇编/闺媛典/第326卷 > 跋临江军廖节妇碑 周必大
## 钦定古今图书集成/明伦汇编/闺媛典/第326卷 > 跋临江军廖节妇碑 周必大

“临江廖节妇，以死卫姑，不辱于贼，郡人户知之。二千
石屡以状上尚书，辄复报闻。其子士元恳请不已，迄
未获旌嘉之命。盖国家凡肆大眚，必曰义夫节妇孝
子顺孙，长吏常切存恤，事状显著，具名以闻。”又曰：“忠
臣孝子坟墓所在，州县量加封护，曾被旌表，依式重
立。由前之说专主生存，故死节如廖，有所不及。由后”
之说虽主于死，然止于忠臣孝子，故节妇复在所遗。
此有司具赦条时以例相承，未之思耳。他日能详著
之，廖必预褒典，而士元之志庶其伸乎？淳熙丙午五
月辛巳